ഇന്ത്യന് പോസ്റ്റിനു മുന്നിലെ വന്മതില് ഒളിംപിക്സ് മെഡല് നേടുന്ന രണ്ടാമത്തെ മലയാളിയായി ശ്രീജേഷ് ടോക്കിയോ ഒളിംപിക്സിലെ പുരുഷ ഹോക്കിയില് ജര്മ്മനിയെ തോല്പ്പിച്ച് ഇന്ത്യ ചരിത്ര വിജയം നേടിയിരിക്കുകയാണ്. മത്സരത്തില് മികച്ച സേവുകളുമായി ഇന്ത്യന് വിജയത്തില് നിര്ണായക പങ്കുവഹിച്ച ഒരാളാണ് മലയാളികൂടിയായ ഗോള് കീപ്പര് പി.ആര്.ശ്രീജേഷ്. 1972ലെ മ്യൂണിക് ഒളിംപിക്സില് വെങ്കല മെഡല് നേടിയ മാനുവല് ഫെഡറിക്കിന് ശേഷം ഹോക്കിയില് ഇന്ത്യക്ക് വേണ്ടി മെഡല് നേടുന്ന രണ്ടാമത്തെ മലയാളി കൂടിയായി മാറിയിരിക്കുകയാണ് ശ്രീജേഷ്. മാനുവല് ഫെഡറികും ഇന്ത്യയുടെ ഗോള് കീപ്പര് ആയിരുന്നു. ജര്മ്മനിയെ 54 തോല്പ്പിച്ചു വിജയം നേടാന് ഇന്ത്യയെ സഹായിച്ച പ്രധാനി ശ്രീജേഷ് തന്നെയായിരുന്നു. ഗോള് പോസ്റ്റിനു മുന്നിലെ ശ്രീജേഷിന്റെ മിന്നും പ്രകടനമാണ് വെങ്കല പോരാട്ടത്തിലും അതിലേക്ക് ഇന്ത്യയെ നയിച്ച ക്വാര്ട്ടര് പോരാട്ടത്തിലും ഇന്ത്യന് വിജയത്തില് നിര്ണായകമായത്. ഇന്നത്തെ മത്സരത്തില് അവസാന മിനിറ്റുകളില് ഉള്പ്പെടെ ശ്രീജേഷ് നടത്തിയ സേവുകളാണ് ഇന്ത്യന് ടീമിന് രക്ഷയായത്. ഇന്ത്യന് ഹോക്കി ടീമിന്റെ വിജയങ്ങളില് കഴിഞ്ഞ കുറച്ചധികം വര്ഷങ്ങളായി നിര്ണായക പങ്കുവഹിക്കുന്ന താരമാണ് ശ്രീജേഷ്. 2012 ഒളിംപിക്സില് ഇന്ത്യന് ടീമിന്റെ ഭാഗമായിരുന്ന ശ്രീജേഷ് 2016 റിയോ ഒളിംപിക്സില് ഇന്ത്യയുടെ ക്യാപ്റ്റനായിരുന്നു. 2014, 2018 ഹോക്കി ലോകകപ്പിലും ഇന്ത്യന് ടീമിനെ നയിച്ചത് ഈ മലയാളി ആണ്. ഈ ദിനം എല്ലാ ഇന്ത്യക്കാരുടെയും ഓര്മ്മയിലുണ്ടാകും ഹോക്കി ടീമിനെ അഭിനന്ദിച്ച് പ്രധാനമന്ത്രി വെങ്കല മെഡല് പോരാട്ടത്തിലെ ശ്രീജേഷിന്റെ സംഭാവനയ്ക്ക് കേരള ഹോക്കി അസോസിയേഷന് അഞ്ചു ലക്ഷം രൂപ പാരിതോഷികം പ്രഖ്യാപിച്ചിട്ടുണ്ട്.